CELEX: 32008R0180
Language: hu
Date: 2008-02-28 00:00:00
Title: A Bizottság 180/2008/EK rendelete ( 2008. február 28. ) a lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról

29.2.2008   
            
            
               HU
            
            
               Az Európai Unió Hivatalos Lapja
            
            
               L 56/4
            
         
      A BIZOTTSÁG 180/2008/EK RENDELETE
   
   (2008. február 28.)
   a lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre (1) és különösen annak 19. cikke iv. pontjára,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (5) bekezdésére,
   mivel:
   
               (1)
            
            
               A 90/426/EGK irányelv meghatározza az élő lófélék tagállamok közötti mozgására és harmadik országokból a Közösségbe történő behozatalára irányadó állat-egészségügyi feltételeket.
            
         
               (2)
            
            
               A 90/426/EGK irányelv 19. cikkének iv. pontja szerint a Bizottság kijelölhet egy közösségi referencialaboratóriumot a lófélék egy vagy több, a szóban forgó irányelv A. mellékletében felsorolt betegsége számára. Ezenkívül előírja a Bizottság számára a tagállamokban a lófélék fertőző betegségeinek diagnosztizálásáért felelős laboratóriumokkal történő együttműködésre vonatkozó hatáskörök, feladatok és eljárások meghatározását.
            
         
               (3)
            
            
               A kiválasztási eljárást követően a győztes laboratóriumot, az „Agence Française de Sécurité Sanitaire des Aliments” (AFSSA) és annak állatpatológiával és zoonózissal foglalkozó kutatólaboratóriumát Maisons-Alfort-ban, illetve a lófélék patológiájával és betegségeivel foglalkozó kutatólaboratóriumát Dozuléban (Franciaország) jelölik ki a lófélék afrikai lópestisen kívüli betegségeit vizsgáló közösségi referencialaboratóriumnak ötéves időtartamra, 2008. július 1-jétől kezdődően.
            
         
               (4)
            
            
               A 882/2004/EK rendelet meghatározza az élelmiszereket és a takarmányokat, valamint az állat-egészségügyi kérdéseket vizsgáló közösségi referencialaboratóriumok általános feladatait, kötelezettségeit és a velük szemben támasztott követelményeket. Az állat-egészségügyi kérdéseket, illetve élő állatokat vizsgáló közösségi referencialaboratóriumokat a szóban forgó rendelet VII. mellékletének II. fejezete sorolja fel. E listára fel kell venni a lófélék afrikai lópestisen kívüli betegségeit vizsgáló, kijelölt közösségi referencialaboratóriumot.
            
         
               (5)
            
            
               A 882/2004/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   (1)   Az „Agence Française de Sécurité Sanitaire des Aliments”-t (AFSSA) és annak állatpatológiával és zoonózissal foglalkozó kutatólaboratóriumát, valamint a lófélék patológiájával és betegségeivel foglalkozó kutatólaboratóriumát (Franciaország) kijelölik a lófélék afrikai lópestisen kívüli betegségeit vizsgáló közösségi referencialaboratóriumnak a 2008. július 1. és 2013. június 30. közötti időtartamra.
   (2)   Az (1) bekezdésben említett közösségi referencialaboratóriumnak a tagállamokban a lófélék fertőző betegségeinek diagnosztizálásáért felelős laboratóriumokkal történő együttműködésre vonatkozó hatásköreinek, feladatainak és eljárásainak leírását e rendelet melléklete tartalmazza.
   2. cikk
   A 882/2004/EK rendelet VII. mellékletének II. fejezete a következő 14. ponttal egészül ki:
   
      
                  „14.
               
               
                  A lófélék afrikai lópestisen kívüli betegségeit vizsgáló közösségi referencialaboratórium
                  
                              AFSSA – Laboratoire d’études et de recherches en pathologie animale et zoonoses/Laboratoire d’études et de recherche en pathologie équine
                           
                        
                              F-94700 Maisons-Alfort
                           
                        
                              Franciaország”
                           
                        
            
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 28-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 42. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.
   
      (2)  HL L 165., 2004.4.30., 1. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      MELLÉKLET
      A lófélék afrikai lópestisen kívüli betegségeit vizsgáló közösségi referencialaboratóriumnak a tagállamokban a lófélék fertőző betegségeinek diagnosztizálásáért felelős laboratóriumokkal történő együttműködésére vonatkozó hatáskörök, feladatok és eljárások
      Az állat-egészségügyi ágazatban működő közösségi referencialaboratóriumok 882/2004/EK rendelet 32. cikkének (2) bekezdése szerinti általános feladatainak és kötelezettségeinek sérelme nélkül a lófélék afrikai lópestisen kívüli betegségeit vizsgáló közösségi referencialaboratóriumra (a továbbiakban: KRL) a következő feladatok és kötelezettségek hárulnak:
      
                  1.
               
               
                  A KRL biztosítja a kapcsolatot a tagállamok lófélék betegségeit vizsgáló nemzeti/központi laboratóriumai, illetve a 90/426/EGK irányelv A. mellékletében felsorolt és a 92/65/EGK tanácsi irányelv D. melléklete II. fejezetének A. pontjában említett egyedi kórokozókkal vagy kórokozócsoportokkal foglalkozó diagnosztikai laboratóriumi részlegek között, szükség esetén az alábbiak révén:
                  
                              a)
                           
                           
                              a lovakkal kapcsolatos ipar élvonalában lenni, szoros kapcsolatban a verseny- és sportlovakra vonatkozó releváns struktúrákkal, a következők érdekében:
                              
                                          i.
                                       
                                       
                                          korai figyelmeztetés biztosítása és az újonnan megjelenő betegségek kialakulása kockázatának becslése és ahol lehetséges, előrejelzése;
                                       
                                    
                                          ii.
                                       
                                       
                                          a tagállamoktól, illetve a lófélék vagy a belőlük előállított termékek kereskedelme tekintetében a Közösséghez földrajzilag vagy kereskedelmileg kapcsolódó harmadik országoktól rendszeresen kapott, területen vett minták alapján a járványügyi helyzet globális és regionális nyomon követése;
                                       
                                    
                        
                              b)
                           
                           
                              adott esetben és amennyiben szükséges, a kórokozók tipizálása, valamint antigén- és genomkarakterizálása, például járványügyi nyomon követés vagy diagnózis ellenőrzése céljából, az a) pont ii. alpontjában említett mintákból kiindulva, valamint
                              
                                          i.
                                       
                                       
                                          e vizsgálatok eredményeinek haladéktalan közlése a Bizottsággal, a tagállammal és az érintett nemzeti/központi laboratóriummal;
                                       
                                    
                                          ii.
                                       
                                       
                                          a betegséget kiváltó kórokozók beazonosítása, szükség esetén szoros együttműködésben az Állat-egészségügyi Világszervezet (OIE) által kijelölt regionális referencialaboratóriumokkal;
                                       
                                    
                        
                              c)
                           
                           
                              a kórokozók és törzseik naprakész gyűjteményének létrehozása és fenntartása, valamint a lófélék betegségei elleni különleges szérumok naprakész gyűjtése;
                           
                        
                              d)
                           
                           
                              megbízatás a különböző laboratóriumokban jelenleg használt technikák jegyzékének összeállítására a következők érdekében:
                              
                                          i.
                                       
                                       
                                          javaslattétel szabványosított vizsgálatokra és vizsgálati eljárásokra, illetve referenciaszérumokra, belső minőség-ellenőrzés céljából;
                                       
                                    
                                          ii.
                                       
                                       
                                          új diagnosztikai eljárások kidolgozása, melyek célja a lófélék behozatalának bizonságosabbá tétele, valamint a lófélék kivitele versenyképességének javítása;
                                       
                                    
                        
                              e)
                           
                           
                              tanácsadás a Bizottság számára a lóféléknek a 90/426/EGK irányelv A. mellékletében felsorolt és a 92/65/EGK irányelv D. melléklete II. fejezetének A. pontjában említett vagy egyéb közösségi állat-egészségügyi jogszabályok hatálya alá tartozó betegségeire vonatkozó valamennyi szempontot illetően; e feladat magában foglalja a következőkre vonatkozó tanácsadást: lehetséges vakcinázás; a kereskedelemre és a behozatalra előírt, legmegfelelőbb egészségügyi vizsgálatok; újonnan kifejlesztett vakcinák értékelése, valamint a lófélék különböző betegségeinek járványtanára vonatkozó kérdések.
                           
                        
            
                  2.
               
               
                  A KRL támogatja a nemzeti/központi laboratóriumokat feladataik ellátásában, különösen azáltal, hogy:
                  
                              a)
                           
                           
                              a lófélék betegségeinek diagnosztizálásához használt reagenseket és anyagokat, például vírust vagy más kórokozókat és/vagy inaktivált antigéneket, szabványosított szérumokat, sejtvonalakat és más referenciareagenseket tárol és ellátja velük a nemzeti/központi laboratóriumokat;
                           
                        
                              b)
                           
                           
                              gyors differenciáldiagnózis felállítása érdekében a lófélék betegségeire – beleértve az újonnan kialakult betegségeket – vonatkozóan fenntartja a szakértelmet;
                           
                        
                              c)
                           
                           
                              elősegíti a diagnózisok harmonizálását és biztosítja a vizsgálat szakszerűségét a Közösségben azáltal, hogy a lófélék betegségének diagnosztizálásával kapcsolatban közösségi szintű, időszakos összehasonlító vizsgálatokat és külső minőségbiztosítási gyakorlatokat szervez és végez, és e vizsgálatok eredményeit időszakosan továbbítja a Bizottságnak, a tagállamoknak és a nemzeti/központi laboratóriumoknak;
                           
                        
                              d)
                           
                           
                              laboratóriumok közötti jártassági vizsgálatokat vezet be fokozatosan, majd ezeket folyamatosan végzi;
                           
                        
                              e)
                           
                           
                              kutatási tanulmányokat végez a nemzeti/központi laboratóriumokkal együttműködésben hatékonyabb járványvédelmi módszerek kidolgozása céljából, a KRL éves munkatervében megállapítottak szerint, továbbá optimális módszereket biztosít a diagnózisokhoz és a differenciáldiagnózisokhoz.
                           
                        
            
                  3.
               
               
                  A KRL tájékoztatást nyújt és továbbképzéseket szervez, különösen az alábbiak révén:
                  
                              a)
                           
                           
                              adatokat és információkat gyűjt a nemzeti/központi laboratóriumokban a diagnózis és differenciáldiagnózis során alkalmazott módszerekről, és ezeket az információkat eljuttatja a Bizottsághoz és a tagállamokhoz;
                           
                        
                              b)
                           
                           
                              meghozza és végrehajtja a laboratóriumi diagnosztikai szakértők továbbképzéséhez szükséges intézkedéseket a diagnosztikai technikák harmonizálása érdekében;
                           
                        
                              c)
                           
                           
                              figyelemmmel kíséri a lófélék betegségei járványtanának alakulását;
                           
                        
                              d)
                           
                           
                              éves értekezletet szervez, melynek keretében a nemzeti/központi laboratóriumok képviselői áttekinthetik a diagnosztikai technikákat és a koordináció előrehaladását.
                           
                        
            
                  4.
               
               
                  Ezenkívül a CRL:
                  
                              a)
                           
                           
                              a Bizottsággal konzultálva kísérleteket és helyszíni vizsgálatokat végez, melyek a lófélék különleges betegségei elleni hatékonyabb védekezésre irányulnak;
                           
                        
                              b)
                           
                           
                              a nemzeti/központi referencialaboratóriumok éves értekezletén felülvizsgálja a szárazföldi állatokra vonatkozó diagnosztikai vizsgálatok és vakcinák szabványairól szóló OIE-kézikönyvben („OIE Terrestrial Animals Manual of Standards for Diagnostic Tests and Vaccines”) meghatározott, vonatkozó vizsgálati követelményeket;
                           
                        
                              c)
                           
                           
                              segíti a Bizottságot az OIE ajánlásainak (Szárazföldi Állatok Egészségügyi Kódexe, valamint a vizsgálatok és vakcinák szabványairól szóló kézikönyv) felülvizsgálatában.